מבצע דרך נץ

מבצע דרך נץ היה פשיטה שבוצעה על ידי שייטת ספינות הטילים ושייטת 13 של חיל הים הישראלי בו טיבעו כוחות שייטת 13 בנמל ענאבה שבאלג'יריה את הספינה "מון לייט", ב-15 באפריל 1985, אחת משתי האוניות שנועדו לשמש את ארגון אש"ף כדי לבצע פיגוע מיקוח בישראל.

רקע ומודיעין
התקופה היא לאחר סילוק המחבלים הפלסטינים מלבנון ולפני מעברם לישראל במסגרת הסכמי אוסלו.

מידע מודיעיני שנאסף בקהילת המודיעין הישראלית הצביע על כוונת אש"ף לבצע פיגוע מיקוח בישראל ביום הזיכרון לחללי מערכות ישראל. הפיגוע תוכנן על ידי אבו ג'יהאד ובמסגרתו היו אמורים להפליג מאלג'יריה לישראל מחבלים כנוסעים סמויים, החבויים במכולה שעל סיפון ספינת משא. תוכנן כי המחבלים ירדו מהספינה במרחק 60 מייל מחופי תל אביב על גבי שלוש סירות גומי כשהם מצוידים ברובים, מטולי RPG-7 וחומר נפץ.

עם הגעתם לחוף בת ים תוכנן כי המחבלים יטביעו או יקברו את סירות הגומי, ולאחר מכן ישתלטו על אוטובוס מלא בנוסעים. המחבלים תכננו לחדור עם האוטובוס לבסיס הקריה, שם היו אמורים לתפוס קצינים בכירים כבני ערובה, בנוסף לנוסעי האוטובוס. תמורת בני הערובה תכננו המחבלים לדרוש שחרור של כ-150 אסירים ערביים הכלואים בישראל. אם המבצע ישתבש תוכנן כי המחבלים יבצעו ירי לשם הרג המוני.

לצורך המבצע רכש אש"ף שתי ספינות משא בינוניות, "מון לייט" ו"אטבירוס", שעגנו בעיר ענאבה שבמזרח אלג'יריה סמוך לגבול תוניסיה, מרחק 2,900 קילומטרים מחופי ישראל.

לאחר דיון במטה הכללי, החליט הרמטכ"ל, משה לוי, לקבל את המלצת מפקד חיל הים, האלוף אברהם בן שושן, על טיבוע הספינות בנמל המוצא, בפשיטה של כוח שייטת 13. מפקד שייטת ספינות הטילים, שמעון מאיר, נקבע כמפקד המבצע, ועל כוח שייטת 13 פיקד ידידיה יערי, מפקד שייטת 13 ולימים מפקד חיל הים.

מהלך המבצע
הכוח כלל כלי שיט של שייטת 13 וארבע ספינות טילים:

ספינת הפיקוד אח"י רומח (סער 4.5) בפיקוד רס"ן עודד ברייר, אח"י קשת (סער 4.5), בפיקוד רס"ן חזי משיטה, נושאות כוח שייטת 13. אח"י גאולה בפיקוד רס"ן ישראל אברהם ואח"י עצמאות בפיקוד רס"ן עופר דובנוב, ספינות אבטחה בפיקוד סא"ל רוני איכר.

לאחר הפלגה ארוכה בת כשבועיים בים סוער הגיעו ספינות חיל הים לקרבת נמל ענאבה.
בליל 14/15 אפריל 1985 חדר כוח השייטת על ספינות גומי, בפיקוד ידידיה יערי, לפתח נמל ענאבה. שני זוגות של צוללים חדרו לתוך הנמל בצלילה חשאית, זוג אחד נשלח לטבע את הספינה "מון לייט", הטמין שלושה מטעני חבלה ימים לדופן הספינה, וזוג שני נשלח לסרוק בין האוניות הרבות אחר "אטבירוס", על אף מודיעין שהתקבל כי כבר עזבה את הנמל. הצוללים נסוגו חזרה לסירות השייטת ומהם חברו לספינות חיל הים שהמתינו בקרבת הנמל. העמסת כלי השיט של שייטת 13 אל ספינות הטילים הייתה קשה, עקב הרוח החזקה והגלים הגבוהים, ונמשכה עד אור ראשון. דקות אחדות לאחר העמסת כוח השייטת לספינה בבטחה, התפוצץ מטען החבלה והספינה "מון לייט" טבעה.

המשך המבצע

בעקבות אי המצאות ספינת אש"ף השנייה, ה"אטבירוס", בנמל ענאבה, הוגברו סיורי הבט"ש לאורך חופי ישראל. ואכן, ה"אטבירוס" הייתה כבר בדרכה לישראל כשעל סיפונה כעשרים מחבלים ושמונה אנשי צוות.

מפקד הכח הימי שמעון מאיר הודיע שהוא מתארגן לסריקת הגזרה. אך מפקד חיל הים אברהם בן שושן הורה להחזיר את ספינות המבצע שהיו כבר זמן רב בים לחיפה. ב-20 באפריל בשעה 22:00 זיהתה ספינת הטילים אח"י מולדת בפיקוד סא"ל דני הלוי קבוצה גדולה של אוניות מפליגות צפונה מאזור פורט סעיד.

בשעה 23:15 בחר מפקד אח"י מולדת להתמקד במטרה שנעה לכיוון צפון מזרח. בעת ההתקרבות הצליח לזהות באור זרקור את שם האנייה. בשלב זה סבה ה"אטבירוס" לאחור לכיוון המים הטריטוריאליים המצריים. אח"י מולדת המשיכה לעקוב אחריה ובשעה 23:37 זוהתה הספינה בוודאות לפי פרטים חיצוניים במבנה הספינה.

קריאות להזדהות ולעצור בערוץ הקשר הבינלאומי שקראו אליה לוחמי אח"י מולדת לא נענו. בשעה 00:09 בוצע ירי אזהרה לעבר הספינה. בשעה 00:30 בוצע ירי לעבר חרטום הספינה. בשעה 00:47 בוצע ירי לעבר גשר הספינה. בשלב זה כבה האור בגשר הספינה ונורתה ממנה רקטת אר פי ג'י לעבר הסטי"ל הישראלי. בתגובה פתח הסטי"ל באש תותח על הספינה שהביא להתפוצצות התחמושת שעליה ולטביעתה המיידית.

אח"י מולדת אספה מהמים שמונה ניצולים. חקירתם החלה מיד עם העלאתם לאוניות חיל הים. בחקירה התברר שאוניית המחבלים תוכננה להוריד את סירות המחבלים כשעתיים מאוחר יותר לשעה בה נתפסה. משהתברר שהמחבלים לא הספיקו לפרוק סירות מהאוניה, הורדה רמת הכוננות הגבוהה בישראל.

מפקדים
 בעלי תפקידים במבצעדרגה ושם||תפקיד||בביצוע||תמונהיצחק רבין שר הביטחון סמך על מפקד חיל היםשמאל|150pxרא"ל משה לויראש המטה הכללי שמאל|150pxאלוף אהוד ברקראש אמ"ן 150px|שמאלאלוף אברהם בן שושןמפקד חיל הים  150px|שמאלתא"ל מיכה רםראש מספן הים שמאל|150pxתא"ל אריה רונהראש מספן המודיעין  150px|שמאל אל"ם שמעון מאירמפקד שייטת ספינות הטילים מפקד הכח הימישמאל|150pxאל"ם ידידיה יערימפקד שייטת 13הוביל את הפושטים לנקודת הטבילה ואספם שמאל|150pxסגן אורי פלקסמוביל הצוללים הפושטיםזיהה ומיקש את המטרהסא"ל רוני איכרסגן מפקד שייטת ספינות הטילים על אח"י גאולה בכוננותשמאל|150pxסא"ל חיים געשמפל"ג 34 על אח"י רומח שמאל|150pxרס"ן עודד ברייר מפקד אח"י רומח (סער 4.5)הורדה ואיסוף לוחמי שייטת 13 שמאל|150pxרס"ן חזי משיטהמפקד אח"י קשת (סער 4.5) הורדה ואיסוף לוחמי שייטת 13 שמאל|150pxרס"ן ישראל אברהםמפקד אח"י גאולהבכוננות לסיועשמאל|150pxרס"ן עופר דובנובמפקד אח"י עצמאות בכוננות לסיועסא"ל דני הלוימפקד אח"י מולדתהטבעת אטווירוסשמאל|150pxרס"ן רפי בנימיןמפקד אוניית התדלוקתדלק את הספינות בדרכן חזרה

קישורים חיצוניים

 טיבוע אוניית המחבלים אטבירוס, אפריל 1985, באתר חיל הים.
 עמיר רפפורט ומוריה בן יוסף, חיסול אבו ג'יהאד הסיפור המלא באתר ישראל דיפנס, 10 במאי 2013.
 גדעון מיטשניק, מבצע "דרך הנץ" - כך פעל חיל הים באלג'יריה, "ישראל דיפנס", 8 באוגוסט 2015.
  יובל מלחי, מבצע דרך נץ, פרק 1, פרק 2, פרק 3, באתר "קטעים בהיסטוריה", 2022

הערות שוליים

קטגוריה:פעולות שייטת 13
קטגוריה:שייטת ספינות הטילים
דרך נץ, מבצע
קטגוריה:הארגון לשחרור פלסטין
קטגוריה:אלג'יריה: היסטוריה
קטגוריה:1985 בישראל
דרך נץ
קטגוריה:יחסי אלג'יריה–ישראל